— Я, шчыра кажучы, збіралася адпрацаваць размеркаванне і паехаць у Мінск, дзе быў неблагі варыянт працы, — дзеліцца Алёна. — А тут дайшло да вяселля. Дый так імкліва, што сама здзівілася. І пра тое, што засталася ў вёсцы, не шкадую, наадварот — толькі радуюся. Тут такое цудоўнае паветра, цішыня і спакой, тут жывецца нам нармалёва, камфортна працуецца ў гаспадарцы. Я пасля адпрацоўкі перакваліфікавалася з настаўніка беларускай мовы і літаратуры на бухгалтара.